
Sotsiaalteenuste arendamiseks  määratud vahendite kasutamine  päevahoiuteenuse (dementsed isikud ) arendamisele

1. ASJAOLUD JA MENETLUSE KÄIK

Narva linna Sotsiaalhoolekandekeskus osutab sotsiaalteenuseid täiskasvanud isikutele. 

Käesoleval ajal  ei ole Narva linnas päevahoiuteenust dementsetele isikutele, mida on Sotsiaalhoolekandekeskuses võimalik arendada. 

See teenus on ette nähtud neile perekondadele, kellel ei ole võimalik osutada päevast järelevalvet ja hooldust mälukaotuse all kannatavale pereliikmele.  Selle teenuse korraldamiseks on tehtud osaline remont ruumis, kus hakkavad viibima dementsed isikud.

Sanitaar-hügieeniliste teenuste osutamiseks Sotsiaalhoolekandekeskuse dementsete isikute osakonnas  on vajalik teha kanalisatsiooni ja  veevärgi remont, samuti tuleb  paigaldada  spetsiaalne vann ja dušikabiin, mis on soetatud  eespoolnimetatud isikutele. Ühtlasi on ruumis  vajalik teha põranda remont, kuna  ebatasane põrand loob ohu vanale inimesele. Seoses sellega on vajalik vahetada vana linoleum parkettlaminaadi vastu.

Hinnapakkumised remonditööde teostamiseks on lisatud. 

Vastavalt Vabariigi Valitsuse 7. veebruari 2008. a määruse nr 44 «2008. aasta riigieelarve seaduses» kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord § 17 lõikele 4 omavalitsusüksus võib  eraldatud vahenditest 60% kasutada sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

Päevahoiuteenus on perekonda toetav teenus, kus perekonnakoosseisus on dementsuse all kannatav isik. Seega võib päevahoiuteenuse arendamise kulusid lugeda sotsiaalteenuste arendamise kuludeks.

2.ÕIGUSLIKUD JÄRELDUSED

Vastavalt Narva Linnavolikogu 06.03.2008 otsusele nr 60 „2008. Aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3.OTSUS

Lubada Narva linna Sotsiaalametil kasutada sotsiaaltoetust ning teenuste osutamiseks ja arendamiseks riigieelarvest määratud vahendeid päevahoiuteenuse (dementsete isikute päevahoiuteenuse arendamiseks)  arendamiseks kuni 100 000 krooni.

4.RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2. Korraldus  jõustub seadusega sätestatud korras.

